laion/Wikipedia-Exotic huggingface dataset:
גיבורים קטנים

"גיבורים קטנים" הוא סרט הרפתקאות ילדים דרמטי ישראלי לכל המשפחה, בבימויו של איתי לב, שיצא לאקרנים בשנת 2006. הסרט מגולל את מסע ההרפתקאות האמיץ אליו יוצאים ארבעה ילדים, בעקבות משימת הצלה שלקחו על עצמם לאחר שאחת מהם, שניחנה ביכולת שמיעה מיוחדת, שמעה צעקות ובכי מרוחקים של קריאה לעזרה. במסעם ועל רקע מציאות חייהם הקשה בעיירת פיתוח, מתגבשים ארבעת החריגים החברתיים לכדי חבורה, עומדים בפני מבחן של חיים ומוות ועוברים תהליך של התגברות והתבגרות. זהו אחד מסרטי הילדים הבודדים שנעשו בישראל, והוא מתאר את המציאות הישראלית בעיירת פיתוח תוך כדי התמקדות בנושאים חברתיים אוניברסליים. בדרך חזרה מטיול קייטנה של ילדי העיר אופקים בחופש הגדול, שומעת אליסיה, מהגרת מרוסיה בת 10, קולות הזועקים לעזרה מוואדי סמוך. כשהיא מבקשת ממדריכות הקייטנה לעצור את האוטובוס, משתרר שקט, ומתברר לה שהיא היחידה ששומעת את הקולות. המדריכות מבקשות מהילדים להתיישב חזרה בכיסאותיהם ומורות לנהג האוטובוס להמשיך בדרכו. במשך כל הנסיעה בדרך חזרה הביתה, אליסיה הייתה בטוחה שהקריאות לעזרה ששמעה היו אמתיות, והייתה נחושה בדעתה לחזור אל המקום בו נמצא הוואדי, ולסייע לאותם האנשים שזקוקים להצלה. לכן, כבר ברדתה מהאוטובוס בחזרה באופקים מחליטה אליסיה לשוב אל הוואדי ללא כל דיחוי. היא משכנעת את ארז, ילד בן 12 שאביו נפל במלחמת לבנון כקצין צה"ל ואשר מנסה להוכיח אומץ לב כמעט בכל דרך אפשרית, להצטרף אליה למסע. מערכת היחסים של ארז עם אמו לאחר מות האב היא שבירה למדי, ועם זאת נתון ארז למרותם של בריון וחבורתו, אשר לא מפסיקים להיטפל אליו לאחר שהבריון הובס על ידו בתחרות ג'ודו. לב, אחיה הגדול והמגודל של אליסיה הסובל ממוגבלות שכלית התפתחותית, מצטרף גם הוא למסע שמתכננת אליסיה, למרות שקיימים אצל אליסיה חששות לגבי הצטרפותו. מביתם באופקים עד לוואדי החוצה את קיבוצי הסביבה, שלושת הגיבורים עוברים מסע דרמטי גדוש בהרפתקאות ובמגוון התנסויות. הם מתגברים על גדרות היישובים, על חשכת הלילה והחרדה מחיות בר, ועל חבורת ילדי קיבוץ המנסים להפריע להם במילוי המשימה. במקביל, מתגלה היעלמותם באופקים, ובסיוע כוחות משטרתיים ואחרים יוצאת אמו של ארז למסע החיפוש אחריו, ההופך בהדרגה לאקט של התפייסות והשלמה בין האם לבנה. בסיוע של אחד מילדי הקיבוץ השכן, שלא נחשב בין ה"מקובלים" ואשר עד מהרה מצטרף לשלישייה, מצליחים ארז, לב ואליסיה להשלים את משימתם ולהגיע אל הוואדי, שם מתגלה אם יבבות העזרה ששמעה האוזן המחוננת של אליסיה היו זעקות עזרה אמתיות, ואם באמת נמצאים אנשים במצוקה בוואדי או בקרבתו. "גיבורים קטנים", במסד הנתונים הקולנועיים IMDb (באנגלית) "גיבורים קטנים", באתר AllMovie (באנגלית) "גיבורים קטנים", באתר ספר הקולנוע הישראלי "גיבורים קטנים", באתר אידיבי "גיבורים קטנים", במסד הנתונים הקולנועיים KinoPoisk (ברוסית) "גיבורים קטנים", במיזם "אישים" לתיעוד היצירה הישראלית "גיבורים קטנים" באתר קרן הקולנוע הישראלי "גיבורים קטנים", באתר Seret.co.il
בוליביאנו

בוליביאנו (בספרדית: Boliviano; ‏ISO 4217: ‏BOB) הוא ההילך החוקי הנהוג בבוליביה. המטבע שפירוש שמו בספרדית הוא גם "בוליביאני", נקרא על שמו של מטבע קדום יותר שהיה בשימוש במדינה מ-1864 ומונפק על ידי הבנק המרכזי של בוליביה. הבוליביאנו מחולק ל-100 סנטאבוס, ובמחזור מצויים מטבעות של 10, 20 ו-50 סנטאבוס, לצד 1, 2 ו-5 בוליביאנו. שטרות במחזור הם של 10, 20, 50, 100 ו-200 בוליביאנו. המטבע סובל מחולשה יחסית למטבעות אחרים ביבשת (בוליבר ונצואלי, פסו ארגנטינאי, ריאל ברזילאי)[דרוש מקור][מפני ש...] ושחיקתו האינפלציונית השנתית עומדת על כ-4.3% בממוצע. מדיה וקבצים בנושא בוליביאנו בוויקישיתוף
מרדוק (להקה)

מרדוק (Marduk) להקת בלאק מטאל שוודית. הלהקה נוסדה בשנת 1990 על ידי הגיטריסט Morgan Steinmeyer Håkansson. שנה לאחר מכן שחררה הלהקה דמו בן 3 שירים, הרווי בליריקה אפלה, בשם 'Fuck Me Jesus'. ב-1992 שחררה מרדוק את אלבומה המלא הראשון, 'Dark Endless', ומשם המשיכה לסיבוב הופעות בשוודיה. בשנת 1994 יצאה מרדוק לסיבוב הופעות בכל רחבי אירופה, וב-1995 ביקרה בפעם הראשונה במקסיקו סיטי. הלהקה המשיכה לשחרר אלבומים נוספים ולהופיע באירופה, ובשנת 2000 הקימה חברת תקליטים עצמאית בשם 'Blooddawn Productions'. בשנת 2004 הוציאה הלהקה את אלבומה התשיעי Plague Angel'. שהצליח מאוד באירופה ובארצות הברית. כדי לחגוג את השנה החמישה עשר להקמתה, הוציאה מרדוק אלבום בשם 'Warschau' שכלל 17 שירים בהופעה חיה. ההופעה התקיימה בוורשה, פולין, ב 17 בספטמבר 2005. חברי ההרכב Morgan Steinmeyer Håkansson - גיטרה Devo Andersson - גיטרה - 1992-1994 ; בס - 2004 Arioch/Mortuus - שירה Emil Dragutinovic - תופים Rikard Kalm - בס Andreas Axelsson - שירה Joakim Göthberg - שירה, תופים Kim Osara - גיטרה Fredrik Andersson - תופים Erik Hagstedt (Legion) - שירה B. War - בס Fuck me Jesus [Demo] - 1991 Dark Endless - 1992 Those of the Unlight - 1993 Opus Nocturne - 1994 Heaven Shall Burn... When We Are Gathered - 1996 Glorification - 1996 Live in Germania - 1997 Here's No Peace - 1997 Nightwing - 1998 Panzer Division Marduk - 1999 Obedience - 2000 Infernal Eternal - 2000 La Grande Danse Macabre - 2001 Blackcrowned Box Set - 2002 Hearse - 2003 World Funeral - 2003 Plague Angel - 2004 Deathmarch EP - 2004 Warschau Live - 2005 Rom 5:12 - 2007 Wormwood - 2009 Serpent Sermon - 2012 Frontschwein - 2015 Viktoria - 2018 מדיה וקבצים בנושא מרדוק בוויקישיתוף אתר האינטרנט הרשמי של מרדוק (באנגלית) אתר האינטרנט הרשמי של מרדוק מרדוק, ברשת החברתית פייסבוק מרדוק, ברשת החברתית אינסטגרם מרדוק, באתר אפל מיוזיק (באנגלית) מרדוק, באתר ספוטיפיי מרדוק, באתר Last.fm (באנגלית) מרדוק, באתר AllMusic (באנגלית) מרדוק, באתר MusicBrainz (באנגלית) מרדוק, להקה באתר Encyclopedia Metallum (באנגלית) מרדוק, באתר דיזר מרדוק, באתר Discogs (באנגלית) מרדוק, באתר Songkick (באנגלית) מרדוק, באתר בילבורד (באנגלית)
ידיים קשורות

ידיים קשורות הוא סרט קולנוע ישראלי, בבימויו של דן וולמן, שיצא לאקרנים בשנת 2006. הסרט מציג את מערכת היחסים של אם (המגולמת על ידי גילה אלמגור) לבנה חולה האיידס (המגולם על ידי הרקדן עידו תדמור). האם יוצאת לחפש גראס ברחבי תל אביב במטרה להקל על כאבי בנה (במעין אזכור הפוך לאגדת פרח לב הזהב של האנס כריסטיאן אנדרסן). עידו תדמור גילה אלמגור תומר שרון נלי תגר שרון שטרק אולי שטרנברג פרס אופיר 2006 - מועמדות לפרס הבמאי הטוב ביותר ולפרס השחקנית הטובה ביותר. פרס וולג'ין - מועמדות לפרס לסרט עלילתי באורך מלא. פסטיבל הקולנוע של פאלם ביץ'- פרס לסרט הטוב ביותר ופרס השחקנית הטובה ביותר לגילה אלמגור. "ידיים קשורות", במסד הנתונים הקולנועיים IMDb (באנגלית) "ידיים קשורות", באתר AllMovie (באנגלית) "ידיים קשורות", באתר Rotten Tomatoes (באנגלית) "ידיים קשורות", באתר ספר הקולנוע הישראלי "ידיים קשורות", באתר אידיבי "ידיים קשורות", במסד הנתונים הקולנועיים KinoPoisk (ברוסית) "ידיים קשורות", במיזם "אישים" לתיעוד היצירה הישראלית תקציר הסרט באתר סרט נעם בוקסבאום, עכבר העיר, מגע הזהב של דן וולמן, באתר הארץ, 4 בספטמבר 2006 גואל פינטו, פרח לב הזהב, הגרסה למבוגרים, באתר הארץ, 31 באוגוסט 2006 דן לחמן, מאמר על הסרט, באתר אימגו, 4 בספטמבר 2006 דן לחמן, "היה לי חשוב לעשות את הסרט הזה", באתר GoGay,‏ 20 באוגוסט 2006 אורי קליין, האם, הבן והחסד המופלא, באתר הארץ, 7 בספטמבר 2006 אורי קליין, 3 סרטים גאים מועמדים לפרסי אופיר, באתר הארץ, 16 באוגוסט 2006 אורי קליין, בוטה ומלא עדנה, באתר הארץ, 13 ביולי 2006 נירית אנדרמן, פרס הסרט הטוב בפסטיבל פאלם ביץ' ל"ידיים קשורות", באתר הארץ, 29 באפריל 2007
50 דייטים ראשונים

50 דייטים ראשונים הוא סרט קולנוע מסוגת הקומדיה רומנטית שיצא בשנת 2004, בכיכובם של אדם סנדלר ודרו ברימור ובבימויו של פטר סגל. הסרט הופק על ידי חברת ההפקה "האפי מדיסון" של סנדלר וחברת "פלאוור פילמס" של ברימור. הסרט הכניס 196 מיליון הכנסות ברחבי העולם, הפך לשובר הקופות הכי גדול באותה שנה ונחשב לסרט הרומנטי הכי מכניס בקופות מאז "אישה יפה" ו"כשהארי פגש את סאלי". הנרי רות' (אדם סנדלר), וטרינר ימי המתגורר באי הוואי, פוגש את לוסי וית'מור (דרו ברימור) במסעדה. תוך זמן קצר מגלה הנרי כי ללוסי יש מחלת שכחה שבה לקתה בעקבות תאונת דרכים בה הייתה מעורבת כמה שנים קודם לכן. לוסי זוכרת רק את מה שקדם ליום התאונה ושוכחת בכל לילה את מה שאירע במהלך היום, ולכן היא חושבת כל יום חדש ליום התאונה. כל בוקר היא מקבלת באותה המסעדה בה היא פוגשת את הנרי את אותו העיתון עם התאריך של יום התאונה. עקב בעיית הזיכרון, הנרי צריך להכיר ולהתחבר איתה כל יום מחדש. הנרי, שהתאהב בלוסי, מחפש דרכים מקוריות למצוא חן בעיניה כל יום מחדש. סגנון זה מזכיר את מבנה העלילה של הסרט "לקום אתמול בבוקר". בעזרת משפחתה של לוסי לומד הנרי להתמודד עם בעיה זו כל יום מחדש. כל בוקר מכין הנרי ללוסי קלטות וידאו ורשימות על מנת שתדע מקיומו ובסופו של דבר הם מתחתנים. בחלק האחרון של הסרט רואים שלוסי מתעוררת כשהיא בעצם לא יודעת איפה היא נמצאת, היא רואה קלטת וידאו שכתוב עליה "בוקר טוב לוסי". היא צופה בקלטת בה הנרי מקליט את עצמו ואת החתונה שלהם. הוא מזמין אותה להצטרף אליו לארוחת בוקר. כאשר היא יוצאת מהחדר היא מבינה שהיא על ספינה ושיש לה בת. הנרי רות' (אדם סנדלר) - ביולוג ימי תושב האווי, פלייבוי עד שמתאהב בלוסי וית'מור בעלת מחלת השכחה לוסי וית'מור (דרו ברימור)- בעלת מחלת שכחה שגורמת לה לשכוח בלילה את היום שעבר עליה, הנרי מתאהב בה אולה (רוב שניידר)- החבר הכי טוב של הנרי, סובל בנישואין שלו אלקסה(לוסיה סטרוס)- עובדת עם הנרי דאג וית'מור (שון אוסטין)- אחיה הגדול של לוסי ד"ר ג'וזף קיטס (דן אקרויד)- רופא שמתמחה בבעיות מוחיות מרלין וית'מור(בלייק קלארק)-אביה של לוסי כבאי (קווין ג'יימס) טום עשר שניות(אלן קוברט)-אחד מהמטופלים במחלקת הזיכרון, זיכרונו נמחק כל עשר שניות בסרט "תקועים בחופשה" בכיכובם של סנדלר וברימור מופיע טום עשר שניות בסופרמרקט כהתייחסות ל-"50 דייטים ראשונים". אתר האינטרנט הרשמי של 50 דייטים ראשונים 50 דייטים ראשונים, ברשת החברתית אקס (טוויטר) "50 דייטים ראשונים", במסד הנתונים הקולנועיים IMDb (באנגלית) "50 דייטים ראשונים", באתר נטפליקס "50 דייטים ראשונים", באתר AllMovie (באנגלית) "50 דייטים ראשונים", באתר Rotten Tomatoes (באנגלית) "50 דייטים ראשונים", באתר Box Office Mojo (באנגלית) "50 דייטים ראשונים", באתר Metacritic (באנגלית) "50 דייטים ראשונים", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
ביצת יאלומיצה

ביצת יאלומיצה (רומנית: Balta Ialomiţei) או בשמה האחר ביצת בורצ'אה (Balta Borcea), היא אי ביצתי באפיק התחתון של הדנובה, ברומניה. בלטה אילומיטה הוא אי שנוצר בין זרועות בורציאה ואוסטרוב של הדנובה, בחלק המזרחי של מחוז אילומיטה. בתחילה, בלטה אילומיטאי מורכב מביצות, אגמים ובריכות, כאשר חלקי היבשה (הרכסים) מכוסים על ידי מטעי יער. בשנות ה-60 של המאה ה-20, באמצעות מדיניות הפיתוח החקלאי הקומוניסטי, רוקנו חלק גדול מהשטחים הבלטיים ונקלטו כדי לשמש כקרקע חקלאית. נכון לעכשיו, לבלטה אילומוצ'י מראה של אי. רק חלק קטן מבלטה אילומיטיי, כלומר Caiafele Moroiu, השתמר במשטר טבעי, עם מעמד של שמורת טבע. ברכב תוכלו להגיע לקומונת בורדושאני ומשם חוצים את הדנובה, לבנטורי, עם סירות הדייגים מהאזור או עם המעבורת המאולתרת. ביצת יאלומיצה מוקפת על ידי שתי זרועות של הדנובה, זרוע בורצ'אה וזרוע אוסטרוב. שטח האי מחולק בין מחוז יאלומיצה ובין מחוז קלרשי. בריכה בביצת יאלומיצה שדה חקלאי מוצף מדיה וקבצים בנושא ביצת יאלומיצה בוויקישיתוף Ionela Stănilă, Balta Ialomiţei, the paradise that relieves you of stress. The wonders in the heart of Bărăgan, at a glance from the daily chaos, slobozia, ‏21 Mai 2020 ערך זה הוא קצרמר בנושא גאוגרפיה של רומניה ובנושא גופי מים. אתם מוזמנים לתרום לוויקיפדיה ולהרחיב אותו.
ילדי CCCP

"ילדי CCCP" (נהגה: ילדי אס אס אס אֶר) הוא סרט קולנוע ישראלי, בבימויו של פליקס גרצ'יקוב, שיצא לאקרנים בקיץ 2007. הסרט מספר על סלאבה, שאשתו ואם בנו התינוק זורקת אותו מהבית. סלאבה נאלץ להתגורר אצל ויקטור, בעל המעדנייה ובעברו מאמן כדורגל. ויקטור משכנע את סלאבה להקים קבוצת כדורגל ולהשתתף בטורניר שכונתי במטרה לזכות בפרס הכספי המוצע לזוכים בטורניר. סלאבה וחבריו (ויטאלי - עובד זר מאוקראינה, קסטיל ("קביים") תלמיד תיכון, מוכתר - קווקזי המעורב בפעילות פלילית ובאנוצ'קה - המכור לסמים קשים) מקימים קבוצה, אליה מצטרף שחקן אתיופי. "ילדי CCCP", במסד הנתונים הקולנועיים IMDb (באנגלית) "ילדי CCCP", באתר AllMovie (באנגלית) "ילדי CCCP", באתר אידיבי "ילדי CCCP", במסד הנתונים הקולנועיים KinoPoisk (ברוסית) "ילדי CCCP", במיזם "אישים" לתיעוד היצירה הישראלית לי-אור אברבך‏, רוסית למתחילים, באתר וואלה, 13 ביולי 2005 תיאור הסרט, באתר "הבמה"
לרקוד

"לרקוד" הוא סרט קולנוע ישראלי, בבימויו של מרק רוזנבאום, שיצא לאקרנים בשנת 2006. הסרט הופק בסיוע קרן הקולנוע הישראלי, והיה מועמד לפרס אופיר. דבי היא רקדנית בטן העובדת במועדון של גולדי. דבי מאוהבת ביקי, עבריין מסוכן וחברו הטוב של גולדי. הסרט מתחיל בשוד תכשיטים המבוצע על ידי גולדי ויקי. בתום השוד מגלים השנים כי הם שדדו כמה אלפי דולרים, סידור, תפילין וטלית בלבד. יקי מאוכזב מהשלל המועט אולם גולדי רואה בשלל השוד סימן שעליו לחזור בתשובה. מיטל דוהן דגנית ברק ויובל סגל מדיה וקבצים בנושא לרקוד בוויקישיתוף הסרט המלא לצפייה בתשלום באתר ארכיון ישראלי לסרטים - סינמטק ירושלים "לרקוד", במסד הנתונים הקולנועיים IMDb (באנגלית) "לרקוד", באתר AllMovie (באנגלית) "לרקוד", באתר ספר הקולנוע הישראלי "לרקוד", באתר אידיבי "לרקוד", במסד הנתונים הקולנועיים KinoPoisk (ברוסית) "לרקוד", במיזם "אישים" לתיעוד היצירה הישראלית "לרקוד" באתר סרט ביקורות אדם אבולעפיה, ‏חסר במאי, באתר גלובס, 13 באוגוסט 2006 שוש מיימון, לרקוד - סרט מופרך, באתר News1 מחלקה ראשונה, 28 באוגוסט 2006 גואל פינטו, סרטים חדשים, באתר הארץ, 10 באוגוסט 2006 עתי"ם, קרן הקולנוע הישראלי משקיעה ב-16 סרטים עלילתיים, באתר הארץ, 2 במאי 2002 גואל פינטו, 19 סרטים יתחרו על פרס אופיר, באתר הארץ, 13 ביוני 2006
שרון מלכי-שמש

שרון מלכי (נולדה ב-1971) היא שחקנית קולנוע, טלוויזיה ותיאטרון ישראלית. מלכי היא בוגרת בבית הספר למשחק בית צבי. הופיעה בסרטים "הגרעין הקשה", "באמצע הסרט", "אהבות אחרונות", "אבא נשאר בשדות", "ג'ירפות" ובסרטי סטודנטים. בנוסף, הופיעה בטלוויזיה בתוכניות "אלנבי 46", "הפוך", ב-"המכון" של אורי ברבש ובתפקיד הרשעית בטלנובלה "טלנובלה בע"מ". בתיאטרון, הופיעה במחזות זמר "הקוסם!" ו-"הלהקה חוזרת", בהצגות "בוסתן ספרדי" (הבימה), "שלושה בלילה" (צוותא), "סיפורו של זרע" (תיאטרון בית ליסין), "בנות", "בראשית", במופע "תביאו לי גננת" עם יורם טהר-לב ובמופעי הילדים "זרעים של מסטיק", "מקרנה", "פים פם פה", ו-"הקרנבל של מיכל". בטלוויזיה היא הופיעה בסדרות "מתי נתנשק", "מבצע קיפוד" בתפקיד אשת העסקים נטלי קורל, ובתפקיד האמא המזויפת של יונתן בסדרה "החולמים". בשנת 2006 הופיעה בסדרה "האלופה" בדמות חד פעמית כטליה בורשטיין, שהייתה דמות קבועה ב"טלנובלה בע"מ" והוציאה לאור בתוך הסדרה את התוכנית של מילי והשפן "סוכנות הבילוש של.." משנת 2007 ועד לשנת 2009, שיחקה את נאורה בסדרת הנוער "ראש גדול". מאמנת אישית של אלחנן, מנהל בית הספר "אביבים". הם מתאהבים ובסוף העונה הרביעית מתחתנים, למורת רוחה של בנה היחיד, גורי. מדיה וקבצים בנושא שרון מלכי-שמש בוויקישיתוף שרון מלכי-שמש, במיזם "אישים" לתיעוד היצירה הישראלית שרון מלכי-שמש, במסד הנתונים הקולנועיים IMDb (באנגלית)
מחילות

"מחילות" הוא סרט קולנוע ישראלי של הבמאי אודי אלוני שיצא לאקרנים בשנת 2006. דוד, יהודי מארצות הברית, מתגייס לצה"ל, ובמהלך השירות הצבאי שלו הורג בשוגג ילדה פלסטינית. בעקבות זאת לוקה דוד בהלם, ומאושפז בבית חולים לחולי נפש, המצוי במקום שבו שכן הכפר הפלסטיני דיר יאסין. ניצול שואה החי במוסד מספר לדוד שרוחות תושבי הכפר שנרצחו מנסות לתקשר עמו. אביו של דוד מביא אותו לניו יורק שם הוא מתאהב בלילה, אמריקאית פלסטינית, שבתה, אמל, דומה לילדה שאותה הרג דוד. פבלו אוטין, קרחונים בארץ החמסינים - הקולנוע הישראלי החדש - שיחות עם במאים, רסלינג, 2008, הפרק "'מחילות' - שיחה עם אודי אלוני", עמ' 154-135. אתר האינטרנט הרשמי של מחילות "מחילות", במסד הנתונים הקולנועיים IMDb (באנגלית) "מחילות", באתר AllMovie (באנגלית) "מחילות", באתר Rotten Tomatoes (באנגלית) "מחילות", באתר ספר הקולנוע הישראלי "מחילות", באתר אידיבי "מחילות", במסד הנתונים הקולנועיים KinoPoisk (ברוסית) "מחילות", במיזם "אישים" לתיעוד היצירה הישראלית דף הסרט באתר "סרט" ביקורת על מחילות בלונדון אינדיפנדנט "ממדי האמנות": אלן בדיו על מחילות של אלוני. בסימפטום; Lacan.com https://web.archive.org/web/20120522172951/http://hdfest.com/Gerald/forgiveness.html
גברים בשחור (סרט, 1997)

גברים בשחור (באנגלית: Men in Black) הוא סרט פעולה מדע בדיוני-קומי מ-1997. הסרט מבוסס על סדרת ספרי הקומיקס גברים בשחור מאת לואל קנינגהם בהוצאת מארוול קומיקס. הסוכנים J ו-K הם שני סוכנים שעובדים בסוכנות בשם MIB (ראשי התיבות האנגליים של "Men In Black" – "גברים בשחור". השם MIB נותן קונוטציה ל-MI6), סוכנות זו מפקחת על מהגרים לארצות הברית שמוצאם מהחלל החיצון. מהגרים אלה מחופשים לבני אדם. מטרתו של ארגון ה-MIB היא לשמור על הסדר הציבורי, לדאוג שבני האדם לא ידעו שחייזרים חיים ביניהם ולתפוס חייזרים מפרי חוק. הארגון הוא ארגון חשאי. סוכנים נבחרים המשרתים בו, מתנתקים מהזהות הקודמת שלהם ונקראים לפי אות אנגלית משמם הקודם. הארגון משתמש בטכנולוגיה חדישה שמבוססת, בין היתר, על טכנולוגיה חוץ-ארצית. כך, למשל, בין המכשירים החדישים של הארגון ישנו מכשיר ה"מחיקון" – מכשיר שמאפשר לסוכן המשתמש בו למחוק את זיכרונם של בני אדם הנמצאים בטווח הראיה של המכשיר. הסוכנים בארגון גם משתמשים במכוניות מתקדמות ובכלי נשק מיוחדים. בסצנת הפתיחה של עלילה הסרט, הסוכנים K ו-D נמצאים במעקב אחרי חוצן שמוסווה כבן אדם שמהגר באופן לא חוקי ממקסיקו לארצות הברית ביחד עם עוד כמה מהגרים אחרים. החוצן הסתער על שוטר גבול על מנת להורגו והסוכן D ניסה להרוג אותו ונכשל. כמעט לפני שהחוצן מגיע אל השוטר הוא נהרג על ידי הסוכן K. הסוכן D מרגיש שהוא כשל ומבקש מסוכן K לפרוש. הסוכן K מוחק את זיכרונו בעזרת ה"מחיקון". כך נשאר הסוכן K ללא שותף. מאוחר יותר בניו יורק שוטר בשם ג'יימס אדוורדס מנהל מרדף אחרי פושע ומגלה שהוא חייזר. החייזר אומר שהוא אמר שהוא נכשל בחייו וסוף העולם מגיע. הסוכן K צופה בו ושולח אותו למבחני קבלה ל-MIB. ג'יימס הוא היחיד שעובר את המבחנים ומתקבל לארגון בתור הסוכן J. זהותו הקודמת נמחקת, איש אינו יודע על קיומו ואפילו טביעות אצבעותיו שונו על מנת שלא יזהו אותו בציבור. שני הסוכנים מטפלים בחייזרים המגיעים לכדור הארץ, המסווים את עצמם ונטמעים בהמון האנשים. הם רודפים אחר חייזר שנחת בשטח חווה חקלאית מבודדת, בחללית דמוית מטאור שנהרסה במהלך הנחיתה. חייזר זה הוא דמוי מקק גדול והוא מסווה את עצמו בעזרת עורו של אדם שרצח. הוא צריך להשיג בקבוק זכוכית המכיל גלקסיה שנמצא אצל מלך גזע חייזרי שמתחבא בכדור הארץ בתוך חליפת רובוט הבנויה כבן אדם. החייזר הורג את המלך ועוזרו במסעדה אך הבקבוק שמשמש כקולר של חתול נלקח למעבדת נתיחות לגופות. הסוכנים והחייזר נלחמים במעבדה והחייזר משיג את הבקבוק ובורח. החייזר משיג חללית אך הסוכנים משמידים אותה ונלחמים בחייזר. החייזר בולע את הסוכן K ואת הנשק ומושמד על ידי K מבפנים. לאחר מכן הסוכן K רוצה לפרוש ומבקש מ-J למחוק לו את הזיכרון. ל-K יש חיים חדשים ו-J ממשיך לעבוד בארגון MIB. גברים בשחור (תאוריית קשר) אתר האינטרנט הרשמי של גברים בשחור "גברים בשחור", במסד הנתונים הקולנועיים IMDb (באנגלית) "גברים בשחור", באתר נטפליקס "גברים בשחור", באתר AllMovie (באנגלית) "גברים בשחור", באתר Rotten Tomatoes (באנגלית) "גברים בשחור", באתר Box Office Mojo (באנגלית) "גברים בשחור", באתר Metacritic (באנגלית) "גברים בשחור", באתר אידיבי "גברים בשחור", במסד הנתונים הקולנועיים KinoPoisk (ברוסית) אתר הסרט
גוף טרנס-נפטוני

גוף טרנס-נפטוני הוא גרם שמים במערכת השמש הנמצא במסלול סביב השמש, ונמצא מעבר לכוכב הלכת נפטון, כוכב הלכת האחרון במערכת השמש. מעבר לנפטון השפעת הכבידה של השמש פוחתת וההשפעה ההדדית של כוכבי הלכת קטנה, כך שהשפעות הכבידה על גרמי "מערכת השמש החיצונית" שמעבר לנפטון שונות מהשפעות הכבידה על הגופים שבקרבת השמש. הגופים הטרנס-נפטוניים נמצאים בשלושה אזורים: חגורת קויפר, הדיסק המפוזר ועננת אורט. המרחק הרב של האזורים האלה מהשמש משפיע רבות על מערך אותם הגופים, על הרכבם ועל מסלולם. גופים אלה לא הספיקו להתאחד לעצמים גדולים כמו הגופים הקרובים לשמש, מסלולם פחות יציב וסוטה בהרבה ממישור המילקה, ובניגוד לגופים הקרובים לשמש, המושפעים מהרוח הסולארית של השמש, גופים טרנס-נפטוניים פטורים מהשפעת גורם רב-עוצמה זה. גופים טרנס-נפטוניים מחולקים למספר קבוצות על פי האזור בו הם נמצאים: גופים בחגורת קויפר (KBO) - גופים במרחק של 30 עד 47 יחידות אסטרונומיות מהשמש הנמצאים בחגורת קויפר. גופים בדיסק המפוזר (SDO) - גופים במרחק של 47 עד 70 יחידות אסטרונומיות מהשמש הנמצאים בדיסק המפוזר. גופים בעננת אורט (OCO) - גופים במרחק של מעבר ל-70 יחידות אסטרונומיות מהשמש הנמצאים בעננת אורט. ישנם גופים המרוחקים הרבה מעבר למצוין בדיאגרמה משמאל, כך למשל סדנה נמצאת במרחק של 500 יחידות אסטרונומיות והגוף 2000 OO67 נמצא במרחק מרבי של 1,068 יחידות אסטרונומיות, אם כי הוא מתקרב עד כדי 21 יחידות אסטרונומיות. בעשורים האחרונים התגלו גופים רבים במערכת השמש החיצונית. העיקרי והמוכר ביותר הוא פלוטו, שנחשב מאז שהתגלה בשנת 1930 ככוכב לכת, אך בשנת 2006 שונתה הגדרתו לכוכב לכת ננסי וזאת בעקבות גילוי אריס, גוף טרנס-נפטוני נוסף הגדול מפלוטו. היום, אריס, פלוטו, מאקה-מאקה והאומיה הם ארבעת הגופים הטרנס-נפטוניים היחידים המוגדרים ככוכבי לכת ננסיים, עצמים קטנים יותר נכללים בקטגוריית כוכבי לכת מינוריים. להלן הגופים הטרנס-נפטוניים הגדולים ביותר, מסודרים לפי גודלם: 136199 אריס – כוכב לכת ננסי בדיסק המפוזר (SDO). 134340 פלוטו – כוכב לכת ננסי בחגורת קויפר (KBO). 136472 מאקה-מאקה – כוכב לכת ננסי בחגורת קויפר (KBO). 136108 האומיה – כוכב לכת ננסי בחגורת קויפר (KBO). 90377 סדנה – גוף טרנס-נפטוני בעננת אורט (OCO). 225088 גונגגונג – גוף טרנס-נפטוני בעננת אורט (OCO). 50000 קווה-וואר – גוף-טרנס נפטוני בחגורת קויפר (KBO). 90482 אורקוס – גוף טרנס-נפטוני בחגורת קויפר (KBO). 20000 ורונה – גוף טרנס-נפטוני בחגורת קויפר (KBO). מדיה וקבצים בנושא גוף טרנס-נפטוני בוויקישיתוף
מאטי ואנהאנן

מאטי ואנהאנן (בפינית: Matti Vanhanen, ‏האזנה‏Ⓘ‏; נולד ב-4 בנובמבר 1955) הוא פוליטיקאי פיני, ראש ממשלת פינלנד בשנים 2003–2010, לשעבר יו"ר מפלגת המרכז בפינלנד, ונשיא המועצה האירופית במחצית השנייה של שנת 2006. ואנהאנן נולד ביובסקולה שבפינלנד, בנם של האקדמאי טאטו ואנהאנן ואנני טיהונאן. הוא רכש ידע אקדמי בתחום מדע המדינה במסגרת תואר במדעי החברה אותו קיבל ב-1989. בשנים 1980–1983 היה ראש ליגת הצעירים במפלגת המרכז. לאחר מכן שימש חבר מועצת העיר אספו, בין השנים 1981–1984. החל מ-1985 ועד 1988 עבד כעיתונאי במקומון "קהסאנומאט", ולאחר מכן כעורך בפועל עד שנת 1991. בשנה זו נבחר ואנהאנן לכהן כחבר בפרלמנט הפיני. כחבר הפרלמנט עסק בנושאי איכות הסביבה: הוא התנגד להקמת תחנת כוח גרעינית ב-1992, ובאותה העת שימש כחבר בהנהלת חברת החשמל "פורטום". הוא כיהן כחבר הוועדה לאיכות הסביבה בין 1991 ל-1995 והיה סגן יושב ראש סיעת מפלגת המרכז בפרלמנט בין 1994 ל-2000, ולאחר מכן ממלא מקום יושב ראש המפלגה עד 2003. כמשקיף באיחוד האירופי היה ואנהאנן חבר בוועדת החוקה, שם ביקר את יושב ראש הוועדה, גיסארד דה אסטינג, כשתלטן. ואנהאנן התפטר מהוועדה ב-2003, אז מונה לשר ההגנה בממשלתה של אנלי יטנמקי. אחרי התפטרותה הוא מונה לראש הממשלה. מ-2020 ועד 2021 ואנהאנן כיהן כשר האוצר של פינלנד כפוליטיקאי משתייך ואנהאנן לזרם הליברלי של מפלגת המרכז המקורית, יחד עם שני שרים נוספים ממחוז אוסימה. ממשלתו קיצצה בהכנסות המסים מ-35.5 אחוזים ל–33.5 אחוזים, וואנהאנן שב וטען כי הוא מעוניין להמשיך בקיצוץ המיסים. כמועמד מפלגת המרכז רץ ואנהאנן נגד הנשיאה המכהנת, טריה הלונן, אך הפסיד לאחר שהגיע למקום השלישי עם 18.6% תמיכה בלבד. בסיבוב השני תמך במועמד סאולי ניסטו כנגד שותפתו לקואליציה, הלונן. ואנהאנן הכריז כי הוא מתנזר ממשקאות חריפים, באומרו שהוא לא אוהב את טעם האלכוהול. הוא נישא למריה ב-1985 ולזוג שני ילדים. הם התגרשו ב-2005. אתר האינטרנט הרשמי של מאטי ואנהאנן (באנגלית) מדיה וקבצים בנושא מאטי ואנהאנן בוויקישיתוף מאטי ואנהאנן, ברשת החברתית פייסבוק מאטי ואנהאנן, ברשת החברתית אקס (טוויטר) taz.de
הורמונים משחררים

הורמונים משחררים הם הורמונים המופרשים ממבנה אחד, וגורמים לשחרור של הורמונים ממבנה אחר. לדוגמה, הורמונים שמופרשים מההיפותלמוס ומשפיעים על האדנוהיפופיזה (חלק של בלוטת יותרת המוח שאחראי בין השאר על הפרשת הורמון הגדילה). המונח מתייחס לחומר שידועה זהותו הכימית, בעוד חומרים שמבנם הכימי אינו ידוע מכונים פקטורים משחררים. בין ההורמונים המשחררים שמפרישה ההיפותלמוס נהוג למנות את: הורמון משחרר תירוטרופין – TRH הורמון שחרור גונדוטרופין – GnRH סומטוסטטין Leu-enkephalin Substance P Vasoactive intenstial peptide כולציסטוקינין
ים אזוב

ים אָזוֹב (רוסית: Азо́вское мо́ре) הוא ים רדוד המהווה שלוחה צפונית של הים השחור ומחובר אליו במצר קרץ' (Керч). בעקבות פלישת רוסיה לאוקראינה וכיבוש אזורים לאורך חוף ים אזוב, נכון לספטמבר 2023, הוא תחום על ידי רוסיה. ים אזוב נוצר עם עליית המפלס של הים השחור בכמאה מטרים. על קרקעית הים התגלו שרידים של התיישבות נאוליתית באזורים המוצפים בימינו במים. על פי תאוריית המבול של הים השחור, עליית פני הים השחור התרחשה בפתאומיות בסביבות שנת 5600 לפני הספירה, ומאורע זה קשור לאגדות עם המספרות על אירוע מסוג המבול. בימי קדם היה ים אזוב ידוע בשם אגם מאוטן או ים מאוטן. הסברה העממית המקובלת היא שמקורו של השם הנוכחי של הים לקוח משמו של נסיך בשם אזום או אסוף, שנהרג בזמן שהגן על עיר באזור זה בשנת 1067 לספירה. רוב המלומדים סוברים כי שם הים לקוח משמה של העיר אזוב או מהמילה אזק, שפירושה "נמוך" בטורקית, לאור מיקומה. אורכו המרבי של ים אזוב הוא 340 קילומטר, רוחבו המרבי 135 קילומטר ושטחו 37,555 קילומטר רבוע. הנהרות העיקריים הנשפכים לים אזוב הם הנהר דון והנהר קובן. בשל נפח הזרימה של נהרות אלה, רמת המליחות בים נמוכה יחסית ובמקומות מסוימים המים כמעט מתוקים. הנהרות אף מביאים אל הים כמות סחף גדולה. ים אזוב הוא הים הרדוד בעולם, עם עומק מים ממוצע של 13 מטר בלבד. עומקו המרבי של הים הוא 15.3 מטר. במקומות שבהם סחף הנהרות רב, כגון במפרץ טגנרוג, עומקו הממוצע של הים מגיע לפחות ממטר. הזרם הבולט בים הוא סיבובי, בניגוד לכיוון השעון. רמת הגאות בים משתנה, אולם יכולה להגיע לחמישה מטרים. בחורף קופאים חלקים נכבדים מפני הים. הנמלים העיקרים בים אזוב הם טגנרוג, מריאופול, רוסטוב על הדון וייסק. כלי שיט העוברים בתעלת הוולגה-דון המחברת בין נהר הדון לוולגה, יכולים להגיע עד לים אזוב דרך שפך נהר הדון. בים אזוב קיימים אתרי קידוח לגז טבעי ולנפט. תוכניות סובייטיות שאפתניות לחיבור הים הכספי לים אזוב באמצעות פרויקט תעלת אירואסיה המכונה לעיתים "תעלת מניץ'", נדונו במרץ רב משנת 1932, אך העבודה מעולם לא הושלמה. בתחילת המאה ה-21 נחשבת התוכנית לבלתי כדאית מבחינה כלכלית, אם כי הנושא חוזר ועולה מדי פעם. בעבר הייתה בים אזוב דגה עשירה: למעלה מ-80 מיני דגים זוהו בו וכן כ-300 מיני חסרי חוליות. במאה ה-20 פחת עושר הדגה עקב הדיג ורמות הזיהום הגוברות. מדיה וקבצים בנושא ים אזוב בוויקישיתוף ים אזוב, באתר אנציקלופדיה בריטניקה (באנגלית) Oil of Russia, Quarterly Edition, I-2006